**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 07 /11/2024**

**Αριθ. Πρωτ. 22551**

**ΑΠΟΣΠΑΣΜΑ**

# Από το πρακτικό της αριθμ. 38ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **403**

**Έγκριση σύναψης σύμβασης Διαδημοτικής Συνεργασίας μεταξύ των Δήμων Λεβαδέων, Αλιάρτου - Θεσπιέων και Ορχομενού, για την Κατασκευή και Λειτουργία καταφυγίου αδέσποτών ζώων (ενδιαίτημα σκύλων) , έγκριση του Σχεδίου Σύμβασης και** **ορισμός εκπροσώπου και του αναπληρωτή του ως μέλη της Κοινής Επιτροπής Παρακολούθησης.**

Στη Λιβαδειά σήμερα 06η Νοεμβρίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 22169/01-11-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος (Πρόεδρος) 1.Ταγκαλέγκας Ιωάννης

2. Τουμαράς Βασίλειος Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 3ο θέμα της ημερήσιας διάταξης έθεσε υπόψη των μελών το υπ΄αριθμ. πρωτ. 22162/01-11-2024 έγγραφο του Γραφείου Δημάρχου του Δήμου Λεβαδέων , στο οποίο αναφέρονται τα ακόλουθα :

*Έχοντας υπόψη την κείμενη Εθνική και Κοινοτική Νομοθεσία και ιδίως τις κάτωθι διατάξεις όπως αυτές ισχύουν κάθε φορά:*

* *Το άρθρο 99 «Συμβάσεις διαδημοτικής ή διαβαθμιδικής συνεργασίας», του Ν. 3852/2010 (ΦΕΚ 87Α') «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει.*
* *Το άρθρο 95 «Άσκηση πρόσθετων αρμοδιοτήτων από τους δήμους», του Ν. 3852/2010 (ΦΕΚ 87Α') «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει.*
* *Τον N. 3463/2006 (ΦΕΚ 114 Α’) «Κύρωση του Κώδικα Δήμων και Κοινοτήτων», όπως τροποποιήθηκε και ισχύει.*
* *Το άρθρο 12 «Δημόσιες συμβάσεις μεταξύ φορέων του δημοσίου τομέα (άρθρο 12 της Οδηγίας 2014/24/ΕΕ)» του Ν. 4412/2016 (ΦΕΚ 147 Α') «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε και ισχύει.*
* *Τις διατάξεις του Ν. 4830/2021 (ΦΕΚ 169/Α/18-9-2021): «Νέο πλαίσιο για την ευζωία ζώων συντροφιάς – Πρόγραμμα ΑΡΓΟΣ και λοιπές διατάξεις» όπως ισχύει*
* *Την υπ’ αριθ.* *101-2024 Οικονομική – Τεχνική Μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων*

*Με βάση τα παραπάνω καλούνται τα μέλη της Δημοτικής Επιτροπής να αποφασίσουν την*

***Α. Την έγκριση σύναψης σύμβασης στο πλαίσιο Διαδημοτικής Συνεργασίας του Δήμου Λεβαδέων, του Δήμου Αλιάρτου - Θεσπιέων και του Δήμου Ορχομενού, με αντικείμενο την «Κατασκευή και λειτουργία καταφυγίου αδέσποτων ζώων (ενδιαίτημα σκύλων)»*** *σύμφωνα με το συνημμένο σχέδιο.*

*Β.* ***Τον ορισμό*** *εκ μέρους του Δήμου Λεβαδέων, ως μέλη στην κοινή επιτροπή παρακολούθησης της προγραμματικής σύμβασης*

*Γ. Την εξουσιοδότηση του Δημάρχου Λεβαδέων για την υπογραφή της σύμβασης.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την με αριθμ. 101-2024 με Αριθ. Πρωτ.: 22125/ 1-11-2024 Οικονομική – Τεχνική μελέτη συνολικού προϋπολογισμού 147.092,48€

- Τις διατάξεις του Ν. 4830/2021 (ΦΕΚ 169/Α/18-9-2021): «Νέο πλαίσιο για την ευζωία ζώων συντροφιάς – Πρόγραμμα ΑΡΓΟΣ και λοιπές διατάξεις» όπως ισχύει

- Το με αριθ. πρωτ. 22162/05-11-2024 έγγραφο του Γραφείου Δημάρχου

- Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

**Α)Εγκρίνει την σύναψη σύμβασης στο πλαίσιο Διαδημοτικής Συνεργασίας του Δήμου Λεβαδέων, του Δήμου Αλιάρτου - Θεσπιέων και του Δήμου Ορχομενού, με αντικείμενο την «Κατασκευή και λειτουργία καταφυγίου αδέσποτων ζώων (ενδιαίτημα σκύλων** και το Σχέδιο της Σύμβασης ως κατωτέρω:

**ΣΥΜΒΑΣΗ**

**ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ**

**(σύμφωνα με το Άρθρο 99 Ν. 3852/2010)**

**με αντικείμενο**

**«Κατασκευή και λειτουργία καταφυγίου αδέσποτων ζώων (ενδιαίτημα**

**σκύλων), στο πλαίσιο Διαδημοτικής Συνεργασίας του Δήμου Λεβαδέων, του Δήμου** **Αλιάρτου - Θεσπιέων και του Δήμου** **Ορχομενού»**

Στο Δημαρχείο του Δήμου Λεβαδέων σήμερα ΧΧ/ΧΧ/2024, ημέρα ΧΧΧΧΧ οι παρακάτω συμβαλλόμενοι:

1. Ο **ΔΗΜΟΣ ΛΕΒΑΔΕΩΝ**, που εδρεύει στη Λιβαδειά, Σοφοκλέους 10, ΤΚ 32131, με ΑΦΜ 998016227, νόμιμα εκπροσωπούμενος από το Δήμαρχο κ. Δημήτρη Καραμάνη.
2. Ο **ΔΗΜΟΣ ΑΛΙΑΡΤΟΥ - ΘΕΣΠΙΕΩΝ**, που εδρεύει στην Αλίαρτο, ΤΚ 32001, με ΑΦΜ 998016252, νόμιμα εκπροσωπούμενος από το Δήμαρχο κ. Γεώργιο Αραπίτσα και
3. Ο **ΔΗΜΟΣ ΟΡΧΟΜΕΝΟΥ**, που εδρεύει στον Ορχομενό, ΤΚ 32300, με ΑΦΜ 998016240, νόμιμα εκπροσωπούμενος από το Δήμαρχο κ. Γιώργο Τζαβάρα.

Έχοντας υπόψη την κείμενη Εθνική και Κοινοτική Νομοθεσία και ιδίως τις κάτωθι διατάξεις όπως αυτές ισχύουν κάθε φορά :

1. Το άρθρο 99 «Συμβάσεις διαδημοτικής ή διαβαθμιδικής συνεργασίας», του Ν. 3852/2010 *(ΦΕΚ 87Α')* «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει.
2. Το άρθρο 95 «Άσκηση πρόσθετων αρμοδιοτήτων από τους δήμους», του Ν. 3852/2010 *(ΦΕΚ 87Α')* «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει.
3. Τον N. 3463/2006 *(ΦΕΚ 114 Α’)* «Κύρωση του Κώδικα Δήμων και Κοινοτήτων», όπως τροποποιήθηκε και ισχύει.
4. Το άρθρο 12 «Δημόσιες συμβάσεις μεταξύ φορέων του δημοσίου τομέα (άρθρο 12 της Οδηγίας 2014/24/ΕΕ)» του Ν. 4412/2016 *(ΦΕΚ 147 Α')* «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε και ισχύει.

και λαμβάνοντας υπόψη :

1. Την υπ’ αριθ. ΧΧΧ/2024 – ΧΧ ΧΧΧΧ ΧΧΧΧ (ΑΔΑ: ΧΧΧΧΧΧΧ-ΧΧΧ) απόφαση της Δημοτικής Επιτροπής του Δήμου Λεβαδέων περί έγκρισης σύναψης Διαδημοτικής Σύμβασης.
2. Την υπ’ αριθ. ΧΧΧ/2024 – ΧΧ ΧΧΧΧ ΧΧΧΧ (ΑΔΑ: ΧΧΧΧΧΧΧ-ΧΧΧ) απόφαση της Δημοτικής Επιτροπής του Δήμου Αλιάρτου - Θεσπιέων περί έγκρισης σύναψης Διαδημοτικής Σύμβασης.
3. Την υπ’ αριθ. ΧΧΧ/2024 – ΧΧ ΧΧΧΧ ΧΧΧΧ (ΑΔΑ: ΧΧΧΧΧΧΧ-ΧΧΧ) απόφαση της Δημοτικής Επιτροπής του Δήμου Ορχομενού περί έγκρισης σύναψης Διαδημοτικής Σύμβασης.
4. Την υπ’ αριθ. 101-2024 Οικονομική – Τεχνική Μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων

συμφωνούν, συνομολογούν και συναποδέχονται να συνάψουν την παρούσα Διαδημοτικής Σύμβαση, οι όροι της οποίας έχουν ως εξής:

**Προοίμιο**

Προκειμένου να είναι δυνατή η υλοποίηση και λειτουργία της Πράξης με τίτλο: «Κατασκευή εγκατάστασης καταφυγίου αδέσποτων ζώων (ενδιαίτημα σκύλων)» συνολικού προϋπολογισμού 492.280,00 € (συμπεριλαμβανομένου ΦΠΑ) στο Πρόγραμμα «ΦΙΛΟΔΗΜΟΣ ΙΙ» με Απόφαση Ένταξης του Υπουργείου Εσωτερικών με Αρ. Πρωτ. 7898 – Ημερ. 2/2/2021, στο πλαίσιο της Πρόσκλησης Χ, με φορέα υλοποίησης το Δήμο Λεβαδέων, συνάπτεται η παρούσα σύμβαση διαδημοτικής συνεργασίας μεταξύ του Δήμου Λεβαδέων, του Δήμου Αλιάρτου - Θεσπιέων και του Δήμου Ορχομενού.

Πρόκειται για σύμβαση που συνάπτεται αποκλειστικά μεταξύ αρχών, οι οποίες έχουν ως κοινό στόχο την ανάπτυξη της κοινής, κατά το μέρος που αλληλοκαλύπτεται, ευθύνης τους. Η υλοποίηση της συνεργασίας αυτής εξυπηρετεί αποκλειστικά σκοπούς δημοσίου συμφέροντος στο μέτρο που επιδιώκεται η επιτυχέστερη διεκδίκηση πόρων για την ανάπτυξη των αναγκαίων υποδομών.

**Άρθρο 1 : Σκοπός και Αντικείμενο της σύμβασης**

Σκοπός της παρούσας σύμβασης είναι η αμοιβαία συνεργασία των συμβαλλόμενων μερών, με συνδυαστικές δράσεις και ενέργειες, προκειμένου οι Δήμοι Λεβαδέων, Αλιάρτου - Θεσπιέων, και Ορχομενού, να ανταποκριθούν πλήρως στις απαιτήσεις της επιχειρησιακής τους ικανότητας για την υλοποίηση και λειτουργία της Πράξης με τίτλο: «Κατασκευή εγκατάστασης καταφυγίου αδέσποτων ζώων (ενδιαίτημα σκύλων)».

Αντικείμενο της παρούσας σύμβασης είναι η κατασκευή και λειτουργία υποδομών Διαδημοτικού καταφυγίου αδέσποτων ζώων, με σκοπό τη λειτουργία του, στα πλαίσια του Νόμου 4830/2021 (ΦΕΚ 169/Α’/17-9-2021) «Νέο πλαίσιο για την ευζωία των ζώων συντροφιάς – Πρόγραμμα «ΑΡΓΟΣ», για την αναβάθμιση της ποιότητας των παρεχόμενων υπηρεσιών από τους συμβαλλόμενους Δήμους, στον τομέα της εφαρμογής των προγραμμάτων διαχείρισης των αδέσποτων ζώων συντροφιάς και την προστασία αυτών σε εφαρμογή της Ευρωπαϊκής Σύμβασης για την Προστασία των Ζώων Συντροφιάς.

Για τους σκοπούς της παρούσας σύμβασης Διαδημοτικής Συνεργασίας έχει συνταχθεί η με Αριθ. 101-2024 Οικονομική – Τεχνική Μελέτη από το Αυτοτελές Τμήμα Τοπικής Οικονομικής Ανάπτυξης του Δήμου Λεβαδέων με τίτλο: «Υπηρεσίες Διαχείρισης, Περίθαλψης, Περισυλλογής και Προσωρινής Φιλοξενίας Αδέσποτων Ζώων στο Διαδημοτικό Καταφύγιο των Δήμων Λεβαδέων, Ορχομενού και Αλιάρτου – Θεσπιέων»

**Άρθρο 2 : Δικαιώματα και Υποχρεώσεις των συμβαλλόμενων μερών**

Στο πλαίσιο αυτή της συνεργασίας :

1. Ο Δήμος Λεβαδέων, στο πλαίσιο της παρούσας και βάσει της με αρ. πρωτ. 7898/2.2.2021 Απόφασης Ένταξης με θέμα: Ένταξη Πράξης του Δήμου Λεβαδέων στο Πρόγραμμα «ΦΙΛΟΔΗΜΟΣ ΙΙ», στο πλαίσιο της Πρόσκλησης Χ «Κατασκευή, επισκευή, συντήρηση και εξοπλισμός εγκαταστάσεων καταφυγίων αδέσποτων ζώων συντροφιάς», αναλαμβάνει: Α) την κατασκευή της εγκατάστασης καταφυγίου αδέσποτων ζώων (ενδιαίτημα σκύλων) συνολικού προϋπολογισμού 492.280,00€ (συμπεριλαμβανομένου ΦΠΑ) και Β) την αρμοδιότητα του φορέα λειτουργίας του Διαδημοτικού Καταφυγίου Αδέσποτων Ζώων.
2. Ο Δήμος Αλιάρτου - Θεσπιέων στο πλαίσιο της παρούσας αναλαμβάνει την δωρεάν παραχώρηση του γηπέδου ιδιοκτησίας του στη Θέση “HX2” Κληροτεμαχιο 447 Σ.Α.Α.Κ. Θεσπιέων Δήμου Αλιάρτου – Θεσπιέων στο Δήμο Λεβαδέων για την υλοποίηση της Πράξης με τίτλο: «Κατασκευή εγκατάστασης καταφυγίου αδέσποτων ζώων (ενδιαίτημα σκύλων)».
3. Ο Δήμος Ορχομενού στο πλαίσιο της παρούσας αναλαμβάνει, με όχημα και προσωπικό της υπηρεσίας καθαριότητας του, την αποκομιδή των απορριμμάτων του Διαδημοτικού Καταφυγίου Αδέσποτων Ζώων και την εναπόθεση τους στο Χ.Υ.Τ.Α. Λιβαδειάς τουλάχιστο δυο (2) φορές την εβδομάδα.
4. Οι Δήμοι Λεβαδέων, Αλιάρτου - Θεσπιέων και Ορχομενού στο πλαίσιο της παρούσας αναλαμβάνουν να διαμορφώσουν με ιδία μέσα το έδαφος του γηπέδου με υλικό 3Α, με την επίβλεψη της Τεχνικής Υπηρεσίας του Δήμου Λεβαδέων, για να τοποθετηθούν οι οικίσκοι του Διαδημοτικού Καταφυγίου Αδέσποτων Ζώων σε βάση από οπλισμένο σκυρόδεμα από τον Ανάδοχο του έργου.
5. Οι Δήμοι Λεβαδέων, Αλιάρτου - Θεσπιέων και Ορχομενού, θα χρησιμοποιούν από κοινού την εγκατάσταση του Διαδημοτικού Καταφυγίου αδέσποτων ζώων για τις ανάγκες τους, με σκοπό την αναβάθμιση της ποιότητας των παρεχόμενων υπηρεσιών, στον τομέα της εφαρμογής των προγραμμάτων διαχείρισης των αδέσποτων ζώων συντροφιάς και την προστασία αυτών, σύμφωνα με το νόμο 4830/2021 (ΦΕΚ 169/Α’/17-9-2021) «Νέο πλαίσιο για την ευζωία των ζώων συντροφιάς – Πρόγραμμα «ΑΡΓΟΣ» και σε εφαρμογή της Ευρωπαϊκής Σύμβασης για την Προστασία των Ζώων Συντροφιάς.

Ρητά συμφωνείτε μεταξύ των συμβαλλομένων μερών της Διαδημοτικής Συνεργασίας ότι όταν θα υπάρχουν διαθέσιμες θέσεις θα διατίθενται ΑΜΕΣΑ για την εξυπηρέτηση Δήμου, κατά προτεραιότητα αιτήματος, που τις έχει ανάγκη λόγω δικής του πληρότητας. Ο Δήμος που θα του παραχωρηθεί θέση ή θέσεις παραπάνω από την βασική κατανομή είναι υποχρεωμένος να τις επιστρέψει άμεσα εντός 48 ωρών όταν του ζητηθούν.

Για την κατανομή των θέσεων αλλά και για την συμμετοχή στο ετήσιο κόστος λειτουργίας του Διαδημοτικού Καταφυγίου έχουν ληφθεί υπόψη: Α) Τα πληθυσμιακά στοιχεία, Β) Η γεωγραφική έκταση των Δήμων, Γ) το σύνολο των Δημοτικών Ενοτήτων και Δ) τα στοιχεία του Προϋπολογισμού του 2024 για τις δαπάνες που αφορούν τις παρεχόμενες υπηρεσίες από τους συμβαλλόμενους Δήμους, στον τομέα της εφαρμογής των προγραμμάτων διαχείρισης των αδέσποτων ζώων συντροφιάς και Ε) Η Αριθ. 101-2024 Οικονομική – Τεχνική Μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων.

**Η κατανομή των σαράντα τεσσάρων (44) θέσεων φιλοξενίας θα γίνει ως εξής:**

ΔΗΜΟΣ ΛΕΒΑΔΕΩΝ - 24 Θέσεις - 54,50%

ΔΗΜΟΣ ΟΡΧΟΜΕΝΟΥ - 10 Θέσεις - 22,75%

ΔΗΜΟΣ ΑΛΙΑΡΤΟΥ - ΘΕΣΠΙΕΩΝ - 10 Θέσεις - 22,75%

1. Το ετήσιο κόστος λειτουργίας για 2025-2026 (Χρονική διάρκεια 12 μήνες) προϋπολογισμού **147.092,48€** όπως προέκυψε από την Αριθ. 101-2024 Τεχνική - Οικονομική μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων θα καλυφθεί ως εξής:

ΔΗΜΟΣ ΛΕΒΑΔΕΩΝ - 79.429,94 € - 54,00%

ΔΗΜΟΣ ΟΡΧΟΜΕΝΟΥ - 35.302,20 € - 24,00%

ΔΗΜΟΣ ΑΛΙΑΡΤΟΥ - ΘΕΣΠΙΕΩΝ - 32.360,35 € - 22,00%

**Η ποσοστιαία αναλογία του κόστους λειτουργίας για κάθε συμβαλλόμενο μέρος της παρούσας σύμβασης (54% για το Δήμο Λεβαδέων, 24% για το Δήμο Ορχομενού και 22% για το Δήμου Αλιάρτου – Θεσπιέων) θα διατηρηθεί σταθερή για όλο το χρονικό διάστημα ισχύος της παρούσας σύμβασης, εκτός και αν υπάρξει νεότερη Τεχνική - Οικονομική μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων για την οποία θα πρέπει να υπάρξει ΟΜΟΦΩΝΗ ΣΥΜΦΩΝΗ ΑΠΟΦΑΣΗ από όλους του Δήμους.**

**Άρθρο 3 : Χρονική Διάρκεια της σύμβασης**

Η σύμβαση θα έχει χρονική διάρκεια 20 χρόνια και αρχίζει από την ημερομηνία υπογραφής της. Η διάρκειά της δύναται να παραταθεί με απόφαση των αρμοδίων οργάνων των συμβαλλόμενων δήμων.

**Άρθρο 4 : Χρονοδιάγραμμα εφαρμογής της σύμβασης Διαδημοτικής Συνεργασίας**

* **Δεκέμβριος 2024 –** Ανάρτηση στο ΕΣΗΔΗΣ της Διακήρυξης Ανοιχτού Δημόσιου Διαγωνισμού «Κατασκευή εγκατάστασης καταφυγίου αδέσποτων ζώων (ενδιαίτημα σκύλων) Δήμου Λεβαδέων» συνολικού προϋπολογισμού 492.280,00€
* **Μάρτιος 2025 –** Ολοκλήρωση Διαγωνιστικής Διαδικασίας και Ανακήρυξη Αναδόχου του έργου
* **Απρίλιος 2025 –** Υπογραφή Σύμβασης με τον Ανάδοχο του έργου «Κατασκευή εγκατάστασης καταφυγίου αδέσποτων ζώων (ενδιαίτημα σκύλων) Δήμου Λεβαδέων» με διάρκεια υλοποίησης του οκτώ (8) μήνες
* **Οκτώβριος 2025 –** Έναρξη υλοποίησης από το φορέα υλοποίησης Δήμο Λεβαδέων, προμηθειών και υπηρεσιών που είναι απαραίτητες για την παραγωγική λειτουργία του Διαδημοτικού Καταφυγίου Αδέσποτων Ζώων σύμφωνα με την Αριθ. xx-xxxx Οικονομική – Τεχνική Μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων.
* **Δεκέμβριος 2025 –** Ολοκλήρωση του έργου από τον Ανάδοχο, προσωρινή παραλαβή του έργου και έναρξη λειτουργίας του Διαδημοτικού Καταφυγίου Αδέσποτων Ζώων.

**Άρθρο 5 : Διάθεση προσωπικού των συμβαλλομένων μερών**

Οι Δήμοι Λεβαδέων, Ορχομενού και Αλιάρτου - Θεσπιέων δεν διαθέτουν ΚΑΝΕΝΑ υπαλληλικό προσωπικό στον Ο.Ε.Υ. ώστε να ανταπεξέλθουν στις απαιτήσεις λειτουργίας του Διαδημοτικού Καταφυγίου Αδέσποτων Ζώων και πιο συγκεκριμένα έναν (1) υπάλληλο με την ειδικότητα κτηνιάτρου, έναν (1) υπάλληλο περισυλλογής αδέσποτων ζώων κάτοχο ειδικής άδειας και δύο (2) υπαλλήλους υπεύθυνους λειτουργίας Διαδημοτικού Καταφυγίου κλπ.

Σύμφωνα με το νόμο 4830/2021 (ΦΕΚ 169/Α’/17-9-2021) «Νέο πλαίσιο για την ευζωία των ζώων συντροφιάς – Πρόγραμμα «ΑΡΓΟΣ» για την υλοποίηση του προγράμματος διαχείρισης αδέσποτων ζώων, οι Δήμοι μπορούν να διασφαλίζουν, καθ’ όλη τη διάρκεια του έτους, την παροχή των αναγκαίων κτηνιατρικών υπηρεσιών από κατάλληλα φυσικά ή νομικά πρόσωπα είτε με προσφυγή στις διαδικασίες ανάθεσης του ν. 4412/2016 (Α’ 147), είτε με σύναψη συμβάσεων μίσθωσης έργου του άρθρου 6 του ν. 2527/1997 (Α΄206). Με τις ίδιες διαδικασίες, οι Δήμοι μπορούν να συμβάλλονται με φυσικά ή νομικά πρόσωπα για την παροχή υπηρεσιών περισυλλογέα αδέσποτων ζώων, υπηρεσιών υπευθύνου λειτουργίας Διαδημοτικού Καταφυγίου.

**Οι ειδικότητες, τα τυπικά και πρόσθετα προσόντα** του προσωπικού που θα απασχοληθεί αναλύονται στην Αριθ. 101-2024 Οικονομική – Τεχνική Μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων.

**Οι συμβάσεις μίσθωσης έργου του παρόντος δεν συμπεριλαμβάνονται στον μέγιστο επιτρεπόμενο αριθμό των συμβάσεων μίσθωσης έργου του άρθρου 89 του ν. 4604/2019 (Α’ 50).**

**Άρθρο 6 : Διάθεση μηχανολογικού εξοπλισμού, οχημάτων και άλλων τεχνικών μέσων**

O Δήμος Λεβαδέων στο πλαίσιο της παρούσας και βάσει της με αρ. πρωτ. Πρωτ.: 85087/13-12-2024 Ένταξη Πράξης στο Πρόγραμμα «ΦΙΛΟΔΗΜΟΣ ΙΙ», στο πλαίσιο της Πρόσκλησης XΙI «Κατασκευή, επισκευή, συντήρηση και εξοπλισμός εγκαταστάσεων καταφυγίων αδέσποτων ζώων συντροφιάς – Εξοπλισμός για την υλοποίηση των επιχειρησιακών προγραμμάτων του άρθρου 10 του ν. 4830/2021 (Α ́169) είναι στη διαδικασία Προμήθειας με Απευθείας Ανάθεση σύμφωνα με τον Ν. 4412/2016 Οχήματος τύπου VAN για την περισυλλογή - μεταφορά αδέσποτων ζώων συντροφιάς.

Βασικά χαρακτηριστικά του οχήματος:

1. Κινητήρας 4κύλινδρος πετρελαιοκίνητος, με σύστημα άμεσου ψεκασμού common rail, κυβισμός 1400-1500 cm3, η ισχύς 70-80 hp, και ροπή 220Nm σε χαμηλό εύρος στροφών που καλύπτει τις προδιαγραφές Euro6.
2. Το συνολικό μήκος αμαξώματος δεν ξεπερνά τα 4.500 mm.
3. Ο ωφέλιμος όγκος χώρου φόρτωσης είναι μεγαλύτερος από 3,2 m3
4. Το ολικό μικτό φορτίο του οχήματος είναι περίπου 2.000 – 2.200 Kg.

Ο Δήμος Λεβαδέων θα διαθέσει το παραπάνω όχημα για την εξυπηρέτηση του σκοπού της σύμβασης Διαδημοτικής Συνεργασίας που αφορά το Καταφύγιο Ζώων Συντροφιάς Δήμων Λεβαδέων, Ορχομενού και Αλιάρτου – Θεσπιέων.

**Άρθρο 7 : Ποσά Χρηματοδότησης των επενδυτικών και των λειτουργικών δαπανών για την εφαρμογή της σύμβασης Διαδημοτικής Συνεργασίας**

Το ποσό της συνολικής δαπάνης για την κατασκευή ανέρχεται σε 492.280,00€ με ΦΠΑ 24% και θα χρηματοδοτηθεί από το Υπουργείο Εσωτερικών - Πρόγραμμα "ΦΙΛΟΔΗΜΟΣ II" (ΠΔΕ ΥΠΟΥΡΓΕΙΟΥ ΕΣΩΤΕΡΙΚΩΝ ΣΑΕ 0552017ΣΕ05500010) με 372.000,00€ με καθώς και 120.280,00€ από ίδιους πόρους του Δήμου Λεβαδέων.

Ο Δήμος Λεβαδέων έχει εγγράψει στον προϋπολογισμό του το 2024 σε βάρος του Κ.Α. 64-7311.102 πόσο 10.000,00€ με τίτλο εξόδου: «Κατασκευή εγκατάστασης καταφυγίου αδέσποτων ζώων (ενδιαίτημα σκύλων)».

Ο Δήμος Λεβαδέων ως φορέας Λειτουργίας θα εγγράψει **ΥΠΟΧΡΕΩΤΙΚΑ και αναλογικά στο σκέλος των εξόδων στους προϋπολογισμούς ετών 2025-2026 , τις παρακάτω δαπάνες :**

**ΕΞΟΔΑ**

Α. Ποσό ύψους **37.140,48€** (συμπεριλαμβανομένου του ΦΠΑ 24%), για **«Εργασίες Λειτουργίας Διαδημοτικού Καταφυγίου»,**

Β. Ποσό ύψους **49.600,00€** (συμπεριλαμβανομένου του ΦΠΑ 24%), για **«Κτηνιατρικές Εργασίες Διαδημοτικού Καταφυγίου»,**

Γ. Ποσό ύψους **5.952,00€** (συμπεριλαμβανομένου του ΦΠΑ 24%) για **«Εργασίες Απολύμανσης Χώρων Διαδημοτικού Καταφυγίου»,**

Δ. Ποσό ύψους **1.426,00 €** (συμπεριλαμβανομένου του ΦΠΑ 24%), για **«Προμήθειες: (α) ποσότητας πάστας ηρέμησης και (β) δύο (2) αναγνωστών – σαρωτών ηλεκτρονικής σήμανσης αδέσποτων ζώων συντροφιάς»,**

Ε. Ποσό ύψους  **10.974,00** € (συμπεριλαμβανομένου του ΦΠΑ 24%) , για την **«Προμήθεια Τροφών για ζώα συντροφιάς (ανήλικα και ενήλικα σκυλιά)»**,

ΣΤ. Ποσό ύψους **2.480,00** € (συμπεριλαμβανομένου του ΦΠΑ 24%) , για **«Προμήθεια Ιστοσελίδας στο Διαδίκτυο του Διαδημοτικού Καταφυγίου»**

Ζ. Ποσό ύψους **3.720,00** € (συμπεριλαμβανομένου του ΦΠΑ 24%) , για **«Προμήθεια Πληροφορικού Συστήματος Παρακολούθησης και Ελέγχου του Διαδημοτικού Καταφυγίου**»

Η. Ποσό ύψους **31.000,00 €** (συμπεριλαμβανομένου του ΦΠΑ 24%) για **«Εργασίες Εντοπισμού, Περισυλλογής και Μεταφοράς Αδέσποτων Ζώων Συντροφιάς για το Διαδημοτικό Καταφύγιο» και**

Θ. Ποσό ύψους **4.800,00 €** (συμπεριλαμβανομένου του ΦΠΑ 24%) για **«Δαπάνη Οργανισμών Κοινής Ωφέλειας (Ρεύμα, Ύδρευση, Τηλεφωνία – Internet) για τη λειτουργία του Διαδημοτικού Καταφυγίου» .**

**Ο Δήμος Λεβαδέων** ως φορέας Λειτουργίας θα εγγράψει **ΥΠΟΧΡΕΩΤΙΚΑ και αναλογικά στο σκέλος των εσόδων στους προϋπολογισμούς ετών 2025 -2026 , τα παρακάτω ποσά :**

**ΕΣΟΔΑ**

Α. Ποσό **35.302,20€** **«Εισφορά Δήμου Ορχομενού για τη Λειτουργία του Διαδημοτικού Καταφυγίου»**

Β. Ποσό **32.360,35€** **«Εισφορά Δήμου Αλιάρτου - Θεσπιέων για τη Λειτουργία του Διαδημοτικού Καταφυγίου »**

**Ο Δήμος Ορχομενού** ως εταίρος της Διαδημοτικής Συνεργασίας θα εγγράψει **ΥΠΟΧΡΕΩΤΙΚΑ** **και αναλογικά στο σκέλος των εξόδων στους προϋπολογισμούς ετών 2025-2026 , τις παρακάτω δαπάνες :**

**ΕΞΟΔΑ**

Α. Ποσό **ύψους 35.302,20€** «**Εισφορά Δήμου Ορχομενού για τη Λειτουργία του Διαδημοτικού Καταφυγίου»**

**Ο Δήμος Αλιάρτου - Θεσπιέων** ως εταίρος της Διαδημοτικής Συνεργασίας θα εγγράψει **ΥΠΟΧΡΕΩΤΙΚΑ** **και αναλογικά στο σκέλος των εξόδων στους προϋπολογισμούς ετών 2025-2026 , τις παρακάτω δαπάνες :**

**ΕΞΟΔΑ**

Α. Ποσό ύψους **32.360,35€** **« Εισφορά Δήμου Αλιάρτου - Θεσπιέων για τη Λειτουργία του Διαδημοτικού Καταφυγίου»**

**Τα προαναφερόμενα ποσά των Δήμων Ορχομενού και Αλίαρτου – Θεσπιέων** αποδίδονται στον αντιλαμβάνοντα την αρμοδιότητα φορέα λειτουργίας Δήμο Λεβαδέων εντός τριμήνου από την ψήφιση και έγκριση των προϋπολογισμών τους από την Αποκεντρωμένη Διοίκηση.

**Άρθρο 8 : Παρακολούθηση της Σύμβασης**

**8.1** Για την παρακολούθηση της εκτέλεσης της παρούσας σύμβασης, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», με έδρα στο Δήμο Λεβαδέων.

**8.2** Η Κοινή Επιτροπή Παρακολούθησης αποτελείται από:

* έναν (1) εκπρόσωπο του Δήμου Λεβαδέων, ο οποίος ορίζεται Πρόεδρος της Επιτροπής με τον αναπληρωτή του,
* έναν (1) εκπρόσωπο του Δήμου Αλιάρτου - Θεσπιέων, ο οποίος ορίζεται Μέλος της Επιτροπής με τον αναπληρωτή του,
* έναν (1) εκπρόσωπο του Δήμου Ορχομενού, ο οποίος ορίζεται Μέλος της Επιτροπής με τον αναπληρωτή του.

**8.3** Ο ορισμός των μελών της Κοινής Επιτροπής Παρακολούθησης γίνεται ύστερα από απόφαση των συμβαλλομένων, πάντα κατόπιν προηγουμένης σύμφωνης γνώμης - εξουσιοδότησης των αρμόδιων οργάνων τους.

**8.4** Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας Σύμβασης.

Ειδικότερα, η «Κοινή Επιτροπή Παρακολούθησης»:

* Παρακολουθεί την πορεία του φυσικού και οικονομικού αντικειμένου της Σύμβασης σύμφωνα με τους όρους αυτής.
* Ελέγχει την υλοποίηση των επιμέρους αντικειμένων της Σύμβασης, θέτοντας τις βασικές κατευθύνσεις στους φορείς εκτέλεσης αυτής.
* Εισηγείται στους συμβαλλόμενους για κάθε μέτρο που κρίνει αναγκαίο για την απρόσκοπτη υλοποίηση των αντικειμένων της Σύμβασης.
* Εισηγείται για τυχόν τροποποιήσεις του χρονοδιαγράμματος υλοποίησης του αντικειμένου της Σύμβασης ανάλογα με την πορεία των εργασιών.
* Εισηγείται την παράταση, με αιτιολογημένη και γραπτή απόφαση, της χρονικής διάρκειας της παρούσας Σύμβασης και σύμφωνα με τους όρους αυτής.
* Μεριμνά για την απρόσκοπτη χρηματοδότηση της Σύμβασης, σύμφωνα με τους όρους αυτής.

**8.5** Η «Κοινή Επιτροπή Παρακολούθησης» συνέρχεται τακτικά όποτε προκύψει ανάγκη ή το ζητήσει ένα (1) τουλάχιστον από τα συμβαλλόμενα μέρη.

**8.6** Η «Κοινή Επιτροπή Παρακολούθησης» συνεδριάζει έγκυρα όταν είναι παρόντα ή εκπροσωπούνται σ' αυτήν όλα τα μέλη της και αποφασίζει για κάθε θέμα με πλειοψηφία του συνόλου των παρευρισκόμενων, εκτός αν για συγκεκριμένες αποφάσεις προβλέπεται διαφορετικά στη σύμβαση αυτή. Οι αποφάσεις είναι αιτιολογημένες και δεσμεύουν όλους τους συμβαλλόμενους φορείς. Κάθε τακτικό μέλος μπορεί να αντιπροσωπευθεί από ένα αναπληρωματικό. Μπορεί επίσης, με έγγραφη εξουσιοδότηση, ένα μέλος της «Κοινής Επιτροπής Παρακολούθησης» να εκπροσωπεί ένα μόνο από τα απόντα μέλη της.

**8.7** Οι αποφάσεις της «Κοινής Επιτροπής Παρακολούθησης» είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

**8.8** Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα προσδιοριστούν με αποφάσεις της.

**΄Αρθρο 9 : Τροποποίηση - Λοιπές ρυθμίσεις**

**9.1** Οποιαδήποτε τροποποίηση της παρούσας σύμβασης διαδημοτικής συνεργασίας πραγματοποιείται μετά από απόφασης των αρμοδίων οργάνων των συμβαλλόμενων μερών.

**9.2** Τα χρησιμοποιούμενα τεχνικά μέσα και εγκαταστάσεις μπορεί να φέρουν ως διακριτικό τον τίτλο «Διαδημοτική Συνεργασία», που συμπληρώνεται με τα ονόματα των συμβαλλόμενων φορέων ή άλλο όνομα δηλωτικό της γεωγραφικής ενότητας των φορέων αυτών.

**Άρθρο 10 : Ρήτρες**

Σε περίπτωση παράβασης των όρων της σύμβασης μπορεί να επιβάλλονται με απόφαση του οργάνου παρακολούθησης εφαρμογής των όρων της σύμβασης σε βάρος του συμβαλλόμενου που έκανε την παράβαση οι εξής ρήτρες:

1. Σύσταση εφαρμογής των όρων

2. Αποζημίωση για τη ζημία που έχει επέλθει από την μη εφαρμογή των όρων

**Άρθρο 11 : Διαιτησία**

Σε περίπτωση διαφωνίας των μερών του οργάνου παρακολούθησης της σύμβασης και εφόσον η διαφωνία δεν λυθεί ούτε από τα δημοτικά συμβούλια, η διαφορά θα λύνεται με διαιτησία σύμφωνα με τι διατάξεις του άρθρου 867 και επόμενα του κώδικα πολιτικής δικονομίας. Τα συμβαλλόμενα μέρη συμφωνούν δε ρητά ότι ως διαιτητής σε αυτή την περίπτωση θα οριστεί ο Πρωτοδίκης που θα ορίσει ο Προϊστάμενος του Πρωτοδικείου Λιβαδειάς.

Η παρούσα σύμβαση αφού αναγνώσθηκε και βεβαιώθηκε για το περιεχόμενο της υπογράφεται ως ακολούθως σε τρία (3) αντίτυπα από τα οποία έκαστος των συμβαλλόμενων θα λάβει ένα (1).

**ΟΙ ΣΥΜΒΑΛΛΟΜΕΝΟΙ**

|  |  |  |
| --- | --- | --- |
| **ΓΙΑ ΤΟ ΔΗΜΟ ΛΕΒΑΔΕΩΝ** | **ΓΙΑ ΤΟ ΔΗΜΟ ΑΛΙΑΡΤΟΥ - ΘΕΣΠΙΕΩΝ** | **ΓΙΑ ΤΟ ΔΗΜΟ ΟΡΧΟΜΕΝΟΥ** |
|  |  |  |
| **ΔΗΜΗΤΡΗΣ ΚΑΡΑΜΑΝΗΣ** | **ΓΕΩΡΓΙΟΣ ΑΡΑΠΙΤΣΑΣ** | **ΓΙΩΡΓΟΣ ΤΖΑΒΑΡΑΣ** |
| **ΔΗΜΑΡΧΟΣ** | **ΔΗΜΑΡΧΟΣ** | **ΔΗΜΑΡΧΟΣ** |

Β .Ορίζει εκ μέρους του Δήμου Λεβαδέων, ως μέλη στην κοινή επιτροπή παρακολούθησης της προγραμματικής σύμβασης ,τους κάτωθι:

1. Καφρίτσα Δημήτριο - Αντιδήμαρχο Λεβαδέων με αρμοδιότητες για τη διαχείριση των αδέσποτων ζώων συντροφιάς του Δήμου Λεβαδέων και την περισυλλογή τους , ως τακτικό μέλος και Πρόεδρο της Επιτροπής
2. Βασίλειο Ιωαννίδη - Αντιδήμαρχο Λεβαδέων, με αρμοδιότητες για την μέριμνα περισυλλογής των αδέσποτων ζώων συντροφιάς και τις δράσεις για τα αδέσποτα ζώα συντροφιάς, ως αναπληρωτή του Προέδρου της Επιτροπής .

Γ)Εξουσιοδοτεί τον Δήμαρχο Λεβαδέων κ. Δημήτριο Κ. Καραμάνη για την υπογραφή της σύμβασης.

. **Η παρούσα απόφαση πήρε αριθμό 403/2024.**

**Ο ΠΡΟΕΔΡΟΣ**

**ΔΗΜΗΤΡΙΟΣ Κ. ΚΑΡΑΜΑΝΗΣ**

**ΤΑ ΜΕΛΗ**

1. Τουμαράς Βασίλειος

2 Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

.

ΠΙΣΤΟ ΑΠΟΣΠΑΣΜΑ

Λιβαδειά 07 -11-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ